**M e s t s k á č a s ť B r a t i s la v a – N o v é M e s t o**

Materiál na rokovanie

miestnej rady

dňa 21.03.2023

8097/4048/2023/PSaVO/KUTA

**Návrh Všeobecne záväzného nariadenia mestskej časti Bratislava-Nové Mesto č. ..../2023, ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 5/2015 zo dňa 16.6.2015, ktorým sa vydáva Trhový poriadok príležitostných trhov na štadióne INTER Bratislava**

|  |  |
| --- | --- |
| **Predkladateľ:** | **Materiál obsahuje:** |
| Mgr. Matúš Čupka  starosta MČ B-NM | 1. Návrh uznesenia 2. Dôvodová správa 3. Návrh VZN 4. Príloha: 5. VZN č. 5/2015, ktorým sa vydáva Trhový poriadok príležitostných trhov na štadióne INTER Bratislava - pôvodné |
|  |
| **Zodpovedný:** |
| Mgr. Slavomír Báťka, LL.M.  vedúci odd. právnych služieb  a verejného obstarávania |
| **Spracovateľ:** |  |
| Ing. Andrea Kutarňová  referent odd. právnych služieb  a verejného obstarávania |  |
| **Na rokovanie prizvať:** |  |
| zodpovedného a spracovateľa |  |

**N á v r h u z n e s e n i a**

miestna rada

odporúča

miestnemu zastupiteľstvu

**s c h v á l i ť**

návrh Všeobecne záväzného nariadenia mestskej časti Bratislava-Nové Mesto č. ..../2023, ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 5/2015 zo dňa 16.6.2015, ktorým sa vydáva Trhový poriadok príležitostných trhov na štadióne INTER Bratislava

* s pripomienkami
* bez pripomienok

**D ô v o d o v á s p r á v a**

V mestskej časti Bratislava-Nové Mesto sa už vyše 20 rokov konajú príležitostné trhy na štadióne INTER Bratislava (ľudovo nazývané aj „burzy“). Z dôvodu celosvetovej pandémie šírenia ochorenia Covid-19 bolo konanie týchto príležitostných trhov v roku 2020 prerušené. Pôvodný prevádzkovateľ týchto trhov má záujem prevádzkovať ich opätovne. Prevádzkovateľovi týchto trhov však už skončilo platnosť vydané povolenie na zriadenie trhového miesta - príležitostného trhu, preto mestskú časť o vydanie tohto povolenia nanovo požiadal. V žiadosti však uviedol, že príležitostné trhy sa už nebudú konať pravidelne v dňoch piatok a nedeľa, ako tomu bolo doteraz, ale budú sa konať len v nedeľu. Je preto potrebné zmeniť tento údaj vo VZN č. 5/2015, ktorým sa vydáva Trhový poriadok príležitostných trhov na štadióne INTER Bratislava (ďalej len „VZN č. 5/2015“), t.z. v  jeho prílohe - Trhovom poriadku príležitostných trhov vypustiť deň konania príležitostných trhov – piatok.

Súčasne ale, keďže medzičasom nadobudlo platnosť nové „všeobecné“  Všeobecne záväzné nariadenie č. 1/2018, ktorým sa upravujú podmienky predaja výrobkov a poskytovania služieb na trhových miestach v mestskej časti Bratislava-Nové Mesto zo dňa 10.4.2018 (ďalej len „VZN č. 1/2018“), od ktorého sa odvodzujú ostatné nariadenia a v súlade s ktorým sa schvaľujú Trhové poriadky jednotlivých príležitostných trhov v mestskej časti, je potrebné zapracovať niektoré skutočnosti vyplývajúce z toho nariadenia do VZN č. 5/2015 (Trhového poriadku).

Na základe uvedeného sú do predloženého Trhového poriadku zapracované tieto **zmeny:**


* v Prílohe k VZN (Trhový poriadok ...) v § 2 sa upravuje/rozširuje druh predávaných výrobkov, t. z., **doplnené sú niektoré druhy výrobkov**, ktoré nie sú uvedené v terajšom VZN č. 5/2015, ale je možné ich predávať v súlade s VZN č. 1/2018. V rámci predaja potravín sú to napríklad: cukrárenské výrobky, balená káva, potravinárske dochucovadlá, strukoviny, a niektoré druhy produktov rastlinného a živočíšneho pôvodu predávané v malých množstvách prvovýrobcom, ktoré sú uvedené v § 2 ods. 1 písm. a) bod 16., 17., 18., 19. a 20. Trhového poriadku, vrátane **podmienok predaja malých množstiev prvotných produktov živočíšneho a rastlinného pôvodu prvovýrobcom** (§ 2 ods. 2., 3., 4., 5., a 6.),s poukazom na príslušné Nariadenia vlády SR a zákony, ktoré takýto predaj podrobnejšie upravujú, a s uvedením dokladov, ktorými je prvovýrobca povinný preukázať sa pri predaji „malých množstiev“ (toto je zapracované do VZN č. 1/2018 na základe požiadavky Regionálnej veterinárnej a potravinovej správy Bratislava - mesto, ako jedného z orgánov úradnej kontroly potravín podľa zákona č. 178/1998 Z. z., v súlade s ktorým je toto VZN vydané).

V rámci predaja spotrebných výrobkov sa do Trhového poriadku dopĺňajú: bytové doplnky, šperky, drahé kamene a výrobky z nich, starožitnosti, a dopĺňajú sa aj ďalšie výrobky ako výživové doplnky, semená rastlín, byliny a koreniny.

* V Prílohe k VZN v § 3 sa mení ods. 1 – **mení sa údaj o dňoch konania príležitostných trhov na: Nedeľa od 08.00 do 16.00 hod.** (terajšie schválené dni sú Piatok a Nedeľa)
* V Prílohe k VZN v § 4 **sa dopĺňajú podmienky predaja výrobkov poskytovania služieb** na príležitostnom trhu; údaje týkajúce sa určenia vstupného pre predávajúcich a návštevníkov ostávajú nezmenené.
* V Prílohe k VZN už nie je uvedený **pôvodný § 3, § 7, § 8, § 9, § 10 a § 12, sú vypustené**, pretože sú citáciou zákona č. 178/1998 Z. z., a skutočnosti, ktoré sa v nich uvádzajú sú upravené priamo citovaným zákonom.
* V Prílohe k VZN sa v texte dopĺňajú pod čiaru **odvolávky č. 1 – 9.**

MESTSKÁ ČASŤ BRATISLAVA-NOVÉ MESTO

--------------------------------------------------------------



**N á v r h**

**VŠEOBECNE ZÁVÄZNÉ NARIADENIE**

**mestskej časti Bratislava-Nové Mesto**

**č. .... /2023,**

**zo dňa .... 2023,**

**ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 5/2015 zo dňa 16.6.2015, ktorým sa vydáva Trhový poriadok príležitostných trhov na štadióne INTER Bratislava**

Miestne zastupiteľstvo mestskej časti Bratislava-Nové Mesto podľa ustanovenia § l5 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov v spojení s ustanovením § 5 ods. 1 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/l991 Zb. o živnostenskom podnikaní (živnostenský zákon) v znení neskorších predpisov sa uznieslo na tomto všeobecne záväznom nariadení (ďalej len „nariadenie“).

**Článok l**

Všeobecne záväzné nariadenie mestskej časti Bratislava-Nové Mesto č. 5/2015 zo dňa 16.6.2015, ktorým sa vydáva Trhový poriadok príležitostných trhov na štadióne INTER Bratislava sa mení a dopĺňa takto:

1. Mení sa § 2 ods. 1., ktorý znie:

„ 1. Právnickej osobe alebo fyzickej osobe oprávnenej na podnikanie, ktorá poruší toto nariadenie, môže obec uložiť pokutu do 6 638 eur podľa ust. § 27b ods. 1 písm. a) zákona Slovenskej národnej rady č. 369/1990 Z. z. o obecnom zriadení.“

2. Mení sa Príloha k VZN č. 5/2015 v celom znení, tak ako je uvedené v prílohe tohto

nariadenia.

**Článok 2**

1. Všeobecne záväzné nariadenie bolo schválené Miestnym zastupiteľstvom mestskej časti Bratislava-Nové Mesto dňa ............ 2023, uznesením číslo ........, a účinnosť nadobudlo dňom ...... 2023.

Mgr. Matúš Čupka

starosta

Bratislava ........ 2023

Príloha k VZN č. 5/2015

**TRHOVÝ PORIADOK**

**príležitostných trhov na štadióne INTER Bratislava**

(ďalej len „**Trhový poriadok**“)

**§ 1**

**Všeobecné ustanovenia**

1. Tento Trhový poriadok platí pre príležitostné trhy, ktoré sa konajú na štadióne INTER Bratislava, Junácka 10, Bratislava, na nástupných asfaltových plochách vo vnútri areálu štadióna, ktoré sú rovnomerne rozdelené na predajné miesta a očíslované.

2. Trhový poriadok určuje druh predávaných výrobkov a poskytovaných služieb na príležitostných trhoch, podmienky predaja výrobkov a poskytovania služieb na príležitostných trhoch a rozsah práv a povinností:

a) správcu príležitostných trhov,

b) predávajúcich, ktorí predávajú výrobky a poskytujú služby na príležitostných trhoch,

c) kupujúcich a ostatných návštevníkov príležitostných trhov.

3. Príležitostné trhy sa konajú na základe povolenia mestskej časti Bratislava-Nové Mesto na zriadenie predmetného trhového miesta správcovi príležitostného trhu.

1. Správcom príležitostného trhu je Jozef Stanzl, zapísaný v Živnostenskom registri

Okresného úradu Bratislava, číslo živnostenského registra: 105-6356, IČO: 11 908 408,

miesto podnikania: Sklenárova 10, 821 09 Bratislava.

5. Povolenie na predaj výrobkov a poskytovanie služieb na príležitostných trhoch vydáva mestská časť Bratislava-Nové Mesto.

6. Pre vydanie povolenia je potrebné predložiť doklady podľa zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a podľa Všeobecne záväzného nariadenia mestskej časti Bratislava-Nové Mesto, ktorým sa upravujú podmienky predaja výrobkov a poskytovania služieb na trhových miestach v mestskej časti Bratislava - Nové Mesto v aktuálnom znení.

**§ 2**

**Druh predávaných výrobkov a poskytovaných služieb**

1. Na príležitostných trhoch je povolené predávať výrobky tohto druhu:
2. potraviny:

1. cukrovinky (napr. cukríky, čokoláda, bonbóny),

2. trvanlivé pečivo (napr. medovníky, perníky, oplátky, slané pečivo),

3. nealkoholické nápoje v originálnom balení,

4. pekárenské výrobky (napr. chlieb, pečivo, pagáče, koláče, štrúdle) a cukrárenské výrobky (napr. zákusky),

5. mlieko, výrobky z mlieka (napr. syry, bryndza, jogurty, nápoje),

6. mäsové výrobky (napr. klobása, slanina, saláma),

7. sušené ovocie, orechy, mandle, pukance v spotrebiteľskom obale, tekvicové, slnečnicové a ľanové jadierka, mak,

8. včelí med, včelie produkty,

9. čaj balený,

10. jedlé rastlinné oleje,

11. kávu balenú,

12. potravinárske dochucovadlá do jedál (napr. tekuté čili),

13. alkoholické nápoje,

14. ovocie a zeleninu,

15. strukoviny čerstvé a sušené,

16. spracovanú zeleninu, najmä nakladanú zeleninu1, sterilizovanú zeleninu2 - malé množstvá za podmienok stanovených osobitným predpisom3,

17. spracované ovocie, najmä lekvár4, džem5, kompót6 - malé množstvá za podmienok stanovených osobitným predpisom3,

18. sirupy, ovocné šťavy7 a zeleninové šťavy - malé množstvá za podmienok stanovených osobitným predpisom3,

19. spracované produkty z obilia a zemiakov, najmä lokše, pagáče a cestoviny - malé množstvá za podmienok stanovených osobitným predpisom3,

20. pochutiny na báze spracovaného ovocia a zeleniny, najmä sušené ochutené semená olejnín, ovocné čaje a ovocné octy - malé množstvá za podmienok stanovených osobitným predpisom3,

21. balené mrazené krémy a balenú zmrzlinu, ich predaj je možný z mraziacich pultov, ktoré sú napojené na zariadenie spoločného stravovania alebo predajňu potravín a pod.8

22. sladkovodné trhové ryby9

1. jedlá a nápoje určené na priamu konzumáciu na mieste vrátane nebalenej zmrzliny8.

b) ostatné výrobky:

1. spotrebné výrobky v súlade s ust. § 6,7 a 9 zákona č. 178/1998 Z.z., najmä:

1.1. textilné a odevné výrobky, obuv,

1.2. domáce potreby, keramika, sklo, porcelán,

1.3. drobný tovar, bytové doplnky,

1.4. bižutéria, šperky,

1.5. papierenské výrobky,

1.6. knihy,

1.7. hračky, spoločenské hry,

1.8. drogériový tovar, kozmetika, vonné oleje, sviečky, kahance,

1.9. chovateľské potreby pre domáce zvieratá, potreby a náradie pre rybárov,

1.10. potreby a náradie pre záhradkárov, domácich majstrov, farmárov a vinárov,

1.11. výrobky z kovu, výrobky z dreva, zámočnícke výrobky,

1.12. výrobky z kože, koženky a kožušín,

1.13. remeselné výrobky a umelecké predmety, napr. ručne vyrábané výrobky

z textilu, hodvábu, pletenín, kože, skla, keramiky, prútia, dreva, kovu,

čečiny, peria, papiera a iných materiálov, ručne vyrábané mydlá, bižutéria a dekorácie,

1.14. LP platne,

1.15. dekoračné a ozdobné predmety a aranžmány, upomienkové predmety,

1.16. zberateľské predmety, minerály a drahé kamene a výrobky z nich,

starožitnosti,

1.17. výživové doplnky,

1.18. športové potreby iba v pojazdnej predajni,

1.19. elektrotechnické výrobky, ktoré nie sú určené na napájanie z elektrickej

siete,

* 1. elektrotechnické výrobky, ktoré sú určené na napájanie z elektrickej siete,

iba v stánku s trvalým stanovišťom, v ktorom sú vytvorené podmienky na

bezpečné vyskúšanie ich funkčnosti,

2. periodickú tlač, originály alebo rozmnoženiny audiovizuálnych diel alebo

iných diel, žreby okamžitých lotérií a žrebových vecných lotérií,

3. kvetiny, dreviny a priesady, semená rastlín,

4. byliny a koreniny čerstvé, sušené kuchynské byliny.

2. Na predaj malých množstiev prvotných produktov živočíšneho a rastlinného pôvodu

uvedených v ods. 1 písm. a) bod 8. – včelí med, 16., 17., 18., 19., 20. a 22. sa primerane

vzťahujú podmienky predaja uvedené v ods. 3, 4., 5. a 6.

3. Malé množstvá prvotných produktov živočíšneho pôvodu, uvedené v ods. 1 písm. a) bod 8. – včelí med a bod 22., a malé množstvá prvotných produktov rastlinného pôvodu je možné predávať len za podmienky zabezpečenia požiadaviek a dodržania podmienok na ich predaj vyplývajúcich z Nariadenia vlády Slovenskej republiky č. 360 zo dňa 19. októbra 2011, ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarňam, za podmienky zabezpečenia, vhodne vybaveného trhového miesta“ správcom napr. zabezpečenia dostupnosti pitnej a teplej vody - verejný vodovod, zabezpečenia čistenia a dezinfekcie predajného priestoru, a povinnosti predajcu používať pri predaji vlastné funkčné chladiarenské zariadenie (chladiarenskú vitrínu) na predávané výrobky.

4. Malé množstvo prvotných produktov živočíšneho pôvodu, ktorými sú produkty akvakultúry („ryby“) a včelí med, môže predávať len prvovýrobca, ktorý vykonáva prvovýrobu a je na túto činnosť zaregistrovaný príslušnou veterinárnou a potravinovou správou.

5. Pri predaji malých množstiev prvotných produktov živočíšneho pôvodu z vlastnej produkcie sa predávajúci musia preukázať potvrdeným dokladom o „ Registrácii prevádzkarne potravinárskeho podniku pre potraviny živočíšneho pôvodu a jej činnosti v zmysle § 40 zákona č. 39/2007 Z.z. o veterinárnej starostlivosti“, ktoré vydáva príslušná Regionálna veterinárna a potravinová správa v mieste sídla prvovýrobcu a kópiou „Oznámenia o registrácii výroby potravín, tabakových výrobkov a činností súvisiacich s ich umiestnením na trh“ podľa prílohy č. 1 k zákonu č. 152/1995 Z.z. o potravinách v platnom znení z príslušnej Regionálnej veterinárnej a potravinovej správy (ďalej len „RVPS“).

1. Pri predaji malých množstiev prvotných produktov rastlinného pôvodu z vlastnej produkcie, farmy, alebo činnosti prvovýrobcu (ovocie a zelenina) predávajúci sa musia preukázať kópiou „Oznámenia o registrácii na priamy predaj a dodávanie malého množstva prvotných produktov rastlinného pôvodu konečnému spotrebiteľovi a iným maloobchodným prevádzkarňam v zmysle Nariadenia vlády č. 360/2011 Z.z. z 19.11.2011 v platnom znení z príslušnej RVPS.
2. Na príležitostných trhoch je povolené poskytovať služby tohto druhu:
3. pohostinské a reštauračné služby, rýchle občerstvenie a stravovanie,
4. brúsenie nožov, nožníc a nástrojov,
5. oprava dáždnikov,
6. oprava a čistenie obuvi, oprava kožených a kožušinových výrobkov,
7. kľúčová služba,
8. drobné remeselné práce,
9. čistenie peria,
10. oprava bicyklov.

**§ 3**

**Trhové dni, predajný a prevádzkový čas príležitostných trhov**

1. Trhové dni a predajný čas príležitostných trhov:

Nedeľa od 08.00 do 16.00 hod.

1. Predajný čas a 1 hodina pred začiatkom predajného času a 1 hodina po skončení predajného času sa považujú za prevádzkový čas príležitostných trhov.

**§ 4**

**Podmienky predaja výrobkov a poskytovania služieb, určenie vstupnéh**o

1. Podmienkou predaja na príležitostných trhoch je mať povolenie na predaj výrobkov a poskytovanie služieb, ktoré vydáva mestská časť Bratislava-Nové Mesto.
2. Predajcovia sú povinní dodržiavať organizačné pokyny správcu a všetky všeobecne záväzné právne predpisy týkajúce sa trhového predaja. Predajcovia sú tiež povinní podriadiť sa kontrole vykonávanej oprávnenými osobami.
3. Predajcovia, ktorí budú predávať výrobky uvedené v § 2 odsek 1 a) bod 4. (cukrárenské výrobky), 5., 6. a 21. tohto Trhového poriadku musia v prenosných predajných zariadeniach zabezpečiť a pri predaji používať chladiace, prípadne mraziace zariadenia na skladovanie uvedených výrobkov.
4. Správca vyčlení miestnosť na skúšanie predávaných výrobkov s pripojením na elektrickú sieť.
5. Správca zabezpečí poriadkovú a protipožiarnu službu.
6. Vstupné pre predávajúcich určuje správca podľa zabranej plochy a formy predaja (napr. vstupné pre predávajúcich bez alebo s motorovým vozidlom). Výšku vstupného pre predávajúcich uvedie správca v cenníku vstupného na príležitostnom trhu.
7. Vstupné pre rôzne kategórie návštevníkov (napr. dospelá osoba, dôchodca, deti, študenti) určí správca a uvedie ho v cenníku vstupného na príležitostnom trhu.
8. Ďalšie otázky týkajúce sa podmienok predaja výrobkov a poskytovania služieb neupravené týmto Trhovým poriadkom sa riadia ustanoveniami zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ostatnými súvisiacimi právnymi predpismi.

**§ 5**

**Pravidlá dodržiavania čistoty, poriadku a hygieny**

/1/ Správca príležitostných trhov je povinný:

a) zabezpečiť dostatočný počet kontajnerov na uskladnenie odpadu účastníkov príležitostných trhov a zabezpečiť ich pravidelné vyprázdňovanie,

b) po skončení príležitostného trhu vyčistiť a pozametať areál od odpadkov,

1. zabezpečiť vybavenie príležitostného trhu pitnou vodou a prístupom k zariadeniam pre osobnú hygienu a  zabezpečiť základné hygienické zázemie pre zákazníkov, prevádzkovateľa a návštevníkov príležitostných trhov.

/2/ Predávajúci je povinný:

1. odkladať odpadky do pripravených kontajnerov,
2. dodržiavať hygienu pri predaji tovaru a poskytovaní služieb.

/3/ Správca zodpovedá za dodržiavanie Všeobecne záväzného nariadenia mestskej časti Bratislava-Nové Mesto o dodržiavaní čistoty a poriadku na území mestskej časti v aktuálnom znení.

Jozef Stanzl

správca príležitostného trhu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 § 2 písm. i) vyhlášky Ministerstva pôdohospodárstva a rozvoja vidieka Slovenskej republiky č. 132/2014 Z.z. o spracovanom ovocí a zelenine, jedlých hubách, olejninách, suchých škrupinových plodoch, zemiakoch a výrobkoch z nich

2 § 2 písm. j) vyhlášky č. 132/2014 Z.z.

3 Nariadenie vlády Slovenskej republiky č. 360 z 19. októbra 2011, ktorým sa ustanovujú požiadavky na niektoré potravinárske prevádzkarne a na malé množstvá v znení neskorších predpisov

4 § 2 písm. c) vyhlášky č. 132/2014 Z.z.

5 § 2 písm. f) vyhlášky č. 132/2014 Z.z.

6 § 2 písm. e) vyhlášky č. 132/2014 Z.z.

7 § 2 písm. e) vyhlášky Ministerstva pôdohospodárstva a rozvoja vidieka Slovenskej republiky č. 292/2013 Z.z. o ovocných šťavách a niektorých podobných výrobkoch určených na ľudskú spotrebu

8 § 83 až 93 Výnosu Ministerstva pôdohospodárstva SR a Ministerstva zdravotníctva SR z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu SR (oznámenie č. 195/1996 Z.z.) v znení výnosu Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. apríla 2005 č. 07174/2005-SL, ktorým sa dopĺňa výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100, zákon NR SR č. 152/1995 Z.z.

9 Vyhláška Ministerstva pôdohospodárstva a rozvoja vidieka Slovenskej republiky č. 425/2012 Z.z. o produktoch rybolovu a výrobkoch z nich